કાેંગ્રેસ મુકત ભારત અને સંઘ મુકત ભારત જેવી નફરત ફેલાવતી હવા વચ્ચે પ્રણવ મુખરજીએ રાજકારણમાં શુધ્ધતાની વાત કરી છે. પ્રણવ મુખરજીએ જ્યારે સંઘનું આમંત્રણ સ્વીકાર્યું ત્યારે કાેંગ્રેસના કેટલાક ટોચના નેતાઆેએ પોતાની નારાજી દશાર્વી હતી પરંતુ મુખરજીના વકતવ્ય બાદ એમણે પોતાનો અભિપ્રાય બદલવો પડયો છે. કેટલાક અનુભવી રાજકીય પંડિતો અને નિષ્ણાતો પોતપોતાની રીતે પ્રણવદાના વકતવ્યને મૂલવી રહ્યા છે અને એમને તેમાં ઘણા બધા સંકેતો પણ દેખાઈ રહ્યા છે. પ્રણવદાએ જે કંઈ કહ્યું છે તે ફકત આરએસએસ નહી બલ્કે સમગ્ર રાજકીય વર્ગ માટે એક મહત્વનો સંદેશ પણ છે જેને રાજકારણીઆે ગંભીરતાથી લે તો ભારતમાં સંવાદની સંસ્કૃતિ પાછી ફરી શકે છે. આપણે આવી આશા રાખવા સિવાય બીજું કશું કરી શકીએ એમ નથી. પ્રણવદાએ સ્પષ્ટ કહ્યું કે, સહિષ્ણુતા અને અનેકતા ભારતની અસ્સલ પહેચાન છે. આ બે તત્વોમાં જ ભારતનો આત્મા વસે છે અને તેના પાયા પર જ અમારો રાષ્ટ્રવાદ વિકસીત થયો છે. એમણે કહ્યું કે, અલગ-અલગ અભિપ્રાયોનું સન્માન કરવું અને સૌને સાથે લઈને ચાલવું તે ભારતીય સંસ્કૃતિની અપ્રતિમ વિશિષ્ટતા છે અને તે જ આપણા સંસદીય લોકતંત્રનો પાયો છે. ધૃણાથી અને નફરતથી રાષ્ટ્રવાદ કમજોર પડી જાય છે અને અસહિષ્ણુતા આપણી રાષ્ટ્રીય આેળખને બરબાદ કરી નાખે છે.